7383 


02005580805020012 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 558 


8 Μαΐου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 

Δημοτικού Παιδικού Σταθμού Παρανεστίου. 1 

Συγχώνευση των Δημοτικών Παιδικών Σταθμών Δήμου 
Αστακού σε ενιαίο Δημοτικό Νομικό Πρόσωπο με 
την επωνυμία "Δημοτικοί Παιδικοί Σταθμοί Δήμου 

Αστακού". 2 

Κατάργηση Νομικού Προσώπου στο Ν. Αιτωλ/νίας με 
την επωνυμία Παπαχαραλάμπειος Φιλαρμονική Δή¬ 
μου Ναυπάκτου. 3 

Τροποποίηση της συστατικής πράξης της Δημοτικής 
Παπαχαραλαμπείου Φιλαρμονικής Δήμου Ναυπά¬ 
κτου . 4 

Συγχώνευση Νομικών Προσώπων Δήμου Ανακτορίου, 

Ν. Αιτωλ/νίας σε ένα ΝΟΜΙΚΟ ΠΡΟΣΩΠΟ με την 
επωνυμία «ΠΝΕΥΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ 

ΔΗΜΟΥ ΑΝΑΚΤΟΡΙΟΥ Ν. ΑΙΤΩΛ/ΝΙΑΣ». 5 

Αναπροσαρμογή της εφάπαξ αποζημίωσης των 

Φορτ/των του ΚΑΦ Λιμένος Ηρακλείου. 6 

Συγχώνευση ΝΠΔΔ (Δημοτικών Παιδικών Σταθμών ΔΔ 
Βραχατίου και ΔΔ Ζευγολατίου) σε ένα ΝΠΔΔ με 
την επωνυμία «ΟΡΓΑΝΙΣΜΟΣ ΠΑΙΔΙΚΩΝ ΣΤΑΘ¬ 
ΜΩΝ ΔΗΜΟΥ ΒΟΧΑΣ Ν. ΚΟΡΙΝΘΙΑΣ». 7 

Τροποποίηση Οργανισμού Εσωτερικής Υπηρεσίας 

του Ν.Π.Δ.Δ. «Πνευματικό Κέντρο Δ. Θηβαίων». 8 

Συμπλήρωση και τροποποίηση της Α 8174/15.3.2000 
πράξης του Πρύτανη του Αριστοτελείου Πανεπι¬ 
στημίου Θεσσαλονίκης. 9 


ΑΠΟΦΑΣΕΙΣ 

Αριθ. 3474 (1) 

Έγκριση του Οργανισμού Εσωτερικής Υπηρεσίας του Δη¬ 
μοτικού Παιδικού Σταθμού Παρανεστίου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α)του άρθρου 12τουΝ. 1188/81 όπως αντικαταστάθη¬ 


καν με τις όμοιες του άρθρου 8 παρ. 5 του Ν. 2307/95 και 
του άρθρου 1 παρ. 2 του Ν. 2503/97. 

β) των άρθρων 26, 198 και203τουΔ.Κ.Κ. (Π.Δ. 410/95) 

γ) του άρθρου, 12 του Ν. 2880/2001 

2. Την αριθμ. (1/2002 απόφαση του Διοικητικού Συμ¬ 
βουλίου του Δημοτικού Παιδικού Σταθμού Δήμου Παρα¬ 
νεστίου. 

3. Την αριθμ. 1/2002 απόφαση - γνωμοδότηση του Δη¬ 
μοτικού Συμβουλίου Παρανεστίου. 

4. Την αριθμ. 40/2002- απόφαση - γνωμοδότηση του 
Υπηρεσιακού Συμβουλίου του άρθρου 8 του Ν. 2307/95. 

5. Την αριθμ. 4308/6.7.2001 (ΦΕΚ 917/τ.Β’/17.7.2001 
απόφαση Γ.Γ.Π.Μ.Θ. «Μεταβίβαση εξουσίας υπογραφής 
«Με εντολή Γ ενικού Γ ραμματέα» αποφάσεων, εγγράφων 
κ. α., όπως τροποποιήθηκε με την αριθμ. 208/21.1.2002 
όμοια, αποφασίζουμε: 

Εγκρίνουμε υπ’ αριθμ. 1/2002 απόφαση του Διοικητικού 
Συμβουλίου του Δημοτικού Παιδικού Σταθμού Παρανε¬ 
στίου, με την οποία ψηφίζεται ο Ο.Ε.Υ. του Ν.Π. του Δή¬ 
μου. 

ΟΡΓΑΝΙΣΜΟΣ 
ΕΣΩΤΕΡΙΚΗΣ ΥΠΗΡΕΣΙΑΣ 
ΠΑΙΔΙΚΟΥ ΣΤΑΘΜΟΥ ΔΗΜΟΥ ΠΑΡΑΝΕΣΤΙΟΥ 

Άρθρο 1 

Το νεοσυσταθέν Ν.Π.Δ.Δ. Δήμου Παρανεστίου έχει τίτ¬ 
λο «ΠΑΙΔΙΚΟΣ ΣΤΑΘΜΟΣ ΔΗΜΟΥ ΠΑΡΑΝΕΣΤΙΟΥ» και εί¬ 
ναι δυναμικότητας 50 νηπίων. 

Άρθρο 2 

Σκοπός του Παιδικού Σταθμού είναι να παρέχει αγωγή 
στα παιδιά προσχολικής ηλικίας ώστε: 

• Να τα βοηθήσει να ενταχθούν ομαλά στο Δημοτικό 
Σχολείο. 

• Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

• Να εξαλείψει κατά το δυνατό τις διαφορές που προ¬ 
κύπτουν από το πολιτιστικό, οικονομικό, μορφωτικό επί¬ 
πεδο των γονέων τους (παιδιά εργαζομένων και ιούρια 
των ασθενέστερων στρωμάτων) δηλαδή να παρέχει αντι¬ 
σταθμιστική αγωγή. 

• Να εξυπηρετήσει τους εργαζομένους και μη γονείς 
και να αποτελέσει κέντρο κοινωνικής πολιτικής και βοή¬ 
θειας (να ευαισθητοποιεί, ενημερώνει και προβληματίζει 
τους γονείς των παιδιών σε θέματα παιδαγωγικής και παι¬ 
δικής ψυχαγωγίας). 

Άρθρο 3 

Το Ν.ΓΙ.Δ.Δ. του Δήμου Παρανεστίου οργανώνεται σε 
αυτοτελές γραφείο. 

Άρθρο 4 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΑΥΤΟΤΕΛΟΥΣ ΓΡΑΦΕΙΟΥ: 

• Είναι αρμόδιος και επιμελείται σε συνεργασία με τους 
παιδαγωγούς του σταθμού για την εφαρμογή των σύγ¬ 
χρονων απόψεων της παιδαγωγικής και της ψυχολογίας. 

• Εισηγείται στο Δ.Σ. του Σταθμού κάθε θέμα που αφο¬ 
ρά την λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

1. - Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλισθεί η εύρυθμη 
λειτουργία του. 

2. - Το παιδαγωγικό υλικό και τον πόσης φύσεως εξοπλι¬ 
σμό. 

3. - Τις απαραίτητες εργασίες για την επισκευή και συ¬ 
ντήρηση τοον κτιρίων. 

4. - Την επιμόρφωση του προσωπικού. 

• Είναι υπεύθυνος για την τήρηση του ωραρίου του 
προσωπικού προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στον Σταθμό. 

• Προΐσταται όλου του προσωπικού του Παιδικού Σταθ¬ 
μού και εποπτεύει αυτό για την σωστή εκτέλεση των κα¬ 
θηκόντων τους. 

• Είναι υπεύθυνος για την κατάρτιση Προϋπολογισμού 
-Απολογισμού Ισολογισμού. 

• Εποπτεύει συντονίζει και κατευθύνει το Παιδαγωγικό 
έργο. 

• Συγκαλεί συγκεντρώσεις προσωπικού και γονέων 

• Είναι αρμόδιος για την εύρυθμη λειτουργία του Σταθ¬ 
μού. 

• Τηρεί άλατα απαραίτητα βιβλία καθώς και τη σφρα¬ 
γίδα του Σταθμού. Ο Προϊστάμενος του Παιδικού Σταθ¬ 
μού δεν αναλαμβάνει τάξη. 

Άρθρο 5 

ΚΑΘΗΚΟΝΤΑ ΠΑΙΔΑΓΩΓΩΝ 

• Φροντίζουν για την σωστή ψυχοσωματική υγεία και 
ψυχοκινητική εξέλιξη τον νηπίων με την πραγματοποίηση 
προγραμμάτων ανάλογα με την ηλικία τους. 

• Εισηγούνται στον αρμόδιο Προϊστάμενο για τον 
έγκαιρο εφοδιασμό των αιθουσών με τα απαραίτητα εί¬ 
δη. 

• Σχεδιάζουντο Παιδαγωγικό Πρόγραμμα και απασχο¬ 
λούν τα νήπια, σύμφωνα με το ημερήσιο πρόγραμμα. 

• Ευθύνονται για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που τους έχει δια¬ 
τεθεί. 

• Παρακολουθούν τη διανομή φαγητού στανήπια. 

• Διατηρούν επικοινωνία με τους γονείς και τους ενη¬ 


μερώνουν για τη συμπεριφορά και την ψυχοσωματική 
υγεία των νηπίων. 

• Τηρούν όλα τα απαραίτητα βιβλία. 

Άρθρο 6 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 

Οι θέσεις προσωπικού ορίζονται ως εξής: 

Α. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΜΜΟ ΠΡΟΣΩΠΙΚΟ 

• Κατηγορία Τ.Ε. με βαθμό Δ’-Α’ 

Κλάδος Τ.Ε. Βρεφονηπιοκομίας θέσεις μία (1). 

Η παραπάνω θέση είναι προσωποπαγής προσωρινού 
κλάδου και καλύπτεται από ήδη υπηρετούσα υπάλληλο 

• Κατηγορία Υ. Ε με βαθμό Ε’ - Β 

Α) Κλάδος Υ. Ε. 14 Μαγείρων. Θέσεις μία (1) 

Β) Κλάδος Υ.Ε. 16 προσωπικό καθαριότητας. Θέσεις μία 
(1). Οι θέσεις Υ. Ε. 14 

Μαγείρων και Υ.Ε. 16 προσωπικό καθαριότητας είναι 
προσωποπαγής και καλύπτονται από ήδη υπηρετούντες 
υπαλλήλους. 

Β. ΜΟΝΙΜΟ ΠΡΟΣΩΠΙΚΟ 

• Κλάδος Τ.Ε.9 Βρεφονηπιοκομίας 

Θέσεις δύο (2). Βαθμός Δ’-Α’ 

• Κλάδος ΔΕ 8 Βοηθού Βρεφοκόμου-Παιδοκόμου 

Θέσεις μία (1) Βαθμός Δ’-Α’ 

• Κλάδος Υ.Ε 14 Βοηθητικό Προσωπικό (Βοηθός μαγεί¬ 
ρου) 

Θέσεις μία (1) Βαθμός Ε’- Β’ 

• Κλάδος Υ.Ε. 16 Προσωπικό Καθαριότητας 

Θέσεις μια (1) Βαθμός Ε’ - Β’ 

Γ. ΕΠΟΧΙΑΚΟ ΠΡΟΣΩΠΙΚΟ 

Θέσεις μία (1) Τ.Ε. 9 Βρεφονηπιοκομίας 

Θέσεις μία (1) Βοηθητικό Προσωπικό 

Άρθρο 7 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι του κλάδου Γ. Ε. Βρεφονηπιοκομίας 
ννθ, Προϊστάμενοιτου Παιδικού Σταθμού επιλέγονται από 
τον κλάδο Τ.Ε. Βραφονηπιοκομίας. 

Μετά την κατάργηση των προσωποπαγών θέσεων 
Προϊστάμενοι κρίνονται κατά αποκλειστικότητα υπάλλη¬ 
λοι του κλάδου Τ.Ε. 9 Βρεφονηπιοκομίας. 

Άρθρο 8 

Για τον διορισμό, τα καθήκοντα, τους περιορισμού, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη τοον υπαλλήλων, εφαρμόζονται οι εκάστο- 
τε ισχύουσες νομοθετικές διατάξεις. 

Άρθρο 9 

Ο Πρόεδρος του Διοικητικού Συμβουλίου προΐσταται όλων 
τωνυπηρεσιώντου Ν.Π.Δ.Δ. και έχειτην ευθύνη της διοίκησης 
και της λειτουργίας του σύμφωνα μετοννόμο.Είναι ο νόμιμος 
εκπρόσωπος του σε κάθε δικαστήριο και δημόσια αρχή. 

Άρθρο 10 

Οι προβλεπόμενες από τον παρόντα Οργανισμό Εσω- 

τερικής Υπηρεσίας θέσεις κατά κλάδο, καλύπτουν όλους 
τους εργαζόμενους στο Ν.Π.Δ.Δ., ανεξαρτήτου σχέσεος 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού γίνεται πάντα με απόφαση 
του Προέδρου του Διοικητικού Συμβουλίου του Ν.Π.Δ.Δ., 
ανάλογα με τις ανάγκες της υπηρεσίας, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται και 
τυχόν ειδικές ανάγκες των υπαλλήλων (μητέρες ανήλικων 
τέκνων, έγκυες γυναίκες, τόπος διαμονής κ.λ.π.) 

Προϊστάμενοι ορίζονται πάντοτε με απόφαση Προέ¬ 
δρου του Διοικητικού Συμβουλίου, οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος, από 
τον κατά βαθμό αρχαιότερο υπάλληλο της αυτής Υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό ρυθμίζεται από τον Κανονισμό λειτουργίας του 
Ν.Π.Δ.Δ.. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του Προϋ¬ 
πολογισμού οικ. έτους 2002 η οποία ανέρχεται περίπου 
στο ποσό των 29.000.000 δραχμών ή των 85.106 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 17 Απριλίου 2002 

Με εντολή Γενικού Γραμματέα Περιφέρειας 
Ο Γ ενικός Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 6285 (2) 

Συγχώνευση των Δημοτικών Παιδικών Σταθμών Δήμου 
Αστακού σε ενιαίο Δημοτικό Νομικό Πρόσωπο με την 
επωνυμία "Δημοτικοί Παιδικοί Σταθμοί Δήμου Αστα¬ 
κού". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη : 

1. Τις διατάξεις του άρθρου 12 του Ν.2880/2001 "Πρό¬ 
γραμμα "ΠΟΛΙΤΕΙΑ" για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις" με 
τις οποίες αντικαταστάθηκε το άρθρο 26 του Π. Δ/τος 
410/95 (Δημοτικός και Κοινοτικός Κώδικας). 

2. Τις διατάξεις του άρθρου 203 του Π.Δ410/1995 "Δη¬ 
μοτικός και Κοινοτικός Κώδικας" σε συνδυασμό με τις δια¬ 
τάξεις των άρθρων 3 και 4 της Κ.Υ.Α Π2β/2627/17.7.1997 
(ΦΕΚ 673/30.7.1997, τ.Β’). 

3. Την αριθ. 4704/10.5.2000 (ΦΕΚ 680/2.7.2000, τ.Β') 
απόφασή μας με την οποία συστήθηκαν ίδια Δημοτικά Νο¬ 
μικά Πρόσωπα Δημοσίου Δικαίου στον Δήμο Στράτου με 
τις επωνυμίες: "Δημοτικός Παιδικός Σταθμός Αστακού" 
και "Δημοτικός Παιδικός Σταθμός Δ. Δ. Καραϊσκάκη-Βα¬ 
σιλόπουλου" 


4. Την αριθ. 34/2002 απόφαση του Δημοτικού Συμβου¬ 
λίου του Δήμου Αστακού που λήφθηκε νομότυπα, και με 
την οποία αποφασίστηκε η συγχώνευση των ανωτέρω Δη¬ 
μοτικών Ν.Π.Δ.Δ σε ένα ενιαίο, με την επωνυμία "Δημοτι¬ 
κοί Παιδικοί Σταθμοί Δήμου Αστακού". 

5. Την αριθ. 241/οικ/18.8.1998 απόφαση του Γ.Γ Περι¬ 
φέρειας Δυτικής Ελλάδας "Μεταβίβαση αρμοδιοτήτων 
και παροχή εξουσιοδότησης υπογραφής αποφάσεων, εγ¬ 
γράφων κ.λ.π" (ΦΕΚ 939/1.9.98, τ.Β’), αποφασίζουμε: 

Α) Την συγχώνευση των: α) Δημοτικού Παιδικού Σταθ¬ 
μού Αστακού, και β) Δημοτικού Παιδικού Σταθμού Δ.Δ Κα- 
ραϊσκάκη-Βασιλόπουλου, σε ένα ενιαίο Δημοτικό Νομικό 
Πρόσωπο Δημοσίου Δικαίου με την επωνυμία "Δημοτικοί 
Παιδικοί Σταθμοί Δήμου Αστακού", ως εξής: 

1. Σκοπός του Ν.Π.Δ.Δ. είναι. 

α ) Η λειτουργία των Δημοτικών Παιδικών Σταθμών 
Αστακού των νύν λειτου ργούντων και όσων στο μέλλον θα 
προστεθούν. 

β) Η προστασία, η ημερήσια διατροφή, διαπαιδαγώγη¬ 
ση και ψυχαγωγίατωννηπίωντα οποία μπορούν να έχουν 
στο οικογενειακό τους περιβάλλον την απαραίτητη φρο¬ 
ντίδα λόγω απασχόλησης των εργαζομένων γονέων τους 
ή άλλων κοινωνικών αιτιών. 

γ) Η εν γένει φροντίδα των παιδιών του Δήμου μας. 

2. Όργανα Διοίκησης. 

Το Ν.Π. διοικείται από Επταμελές (7) Διοικητικό συμ¬ 
βούλιο που αποτελείται από. 

α) Το Δήμαρχο ή άλλο αιρετό μέλος που ορίζεται από 
τον Δήμαρχο, ως Πρόεδρο. 

β) Τρείς Δημοτικούς Συμβούλους που ορίζονται από το 
Δημοτικό Συμβούλιο με τους αναπληρωτές τους. 

γ) Ένα εκπρόσωπο των γονέων με τον αναπληρωτή του 
που τους ορίζει το Δημοτικό Συμβούλιο. 

δ ) Ένα εκπρόσωπο των εργαζομένων με τον αναπλη¬ 
ρωτή του που τους ορίζει η Γ ενική Συνέλευση των εργα¬ 
ζομένων. 

ε) Ένα δημότη με τον αναπληρωτή του που τους ορίζει 
το Δημοτικό Συμβούλιο. 

Τον Πρόεδρο όταν απουσιάζει ή κωλύεται τον αναπλη¬ 
ρώνει ο Αντιπρόεδρος, ο οποίος εκλέγεται από το Διοικη¬ 
τικό Συμβούλιο μεταξύ των μελών του, κατά την πρώτη 
συνεδρίασή του. 

Η θητεία του Διοικητικού Συμβουλίου ακολουθεί την 
Δημοτική Περίοδο. 

Το Διοικητικό Συμβούλιο φροντίζει για την επιτυχία του 
σκοπού του Νομικού Προσώπου "διαχειρίζεται την περι¬ 
ουσία του και γενικά τα συμφέροντάτου και διοικεί, επο¬ 
πτεύει και ελέγχει όλη την λειτουργία του που την καθο¬ 
ρίζουν οι σχετικές διατάξεις του Δ.Κ.Κ. (Π.Δ. 410/1995) 
όπως ισχύουν κάθε φορά για τα Δημοτικά Νομικά Πρό¬ 
σωπα καθώς και τα Προεδρικά Διατάγματα και οι Υπουρ¬ 
γικές Αποφάσεις που εκδίδονται σε εκτέλεσή τους. 

Το Διοικητικό Συμβούλιο μπορεί με απόφασή του να 
αναθέτει σε μέλη του την επιμέλεια ορισμένων τομέων 
της δραστηριότητάς του καθώς επίσης και να συστήνει 
επιτροπές στις οποίες μπορεί να συμμετέχουν και ιδιώτες 
εθελοντές που δεν είναι μέλη του, με σκοπό την καλύτερη 
επιδίωξη του σκοπού του. 

3. Λειτουργία του Διοικητικού Συμβουλίου. 

Το Διοικητικό Συμβούλιο συνεδριάζει τακτικά ύστερα 
από πρόσκληση του Προέδρου και υπό την Προεδρεία 
του. 

Ο Πρόεδρος μπορεί να συγκαλεί το Δ.Σ. και όποτε θε¬ 
ωρεί ότι αυτό επιβάλλεται, ή όταν ζητηθεί από την πλειο- 
ψηφίατων μελών του. 

Οι αποφάσεις λαμβάνονται με την απόλυτη πλειοψηφία 
των παρόντων μελών του. Σε ισοψηφία υπερισχύει η ψή¬ 
φος του Προέδρου. 

Τα πρακτικά των συνεδριάσεων του Δ.Σ. και οι αποφά¬ 
σεις του καταχωρούνται με χρονολογική σειρά σε ειδικό 
βιβλίο που είναι αριθμημένο και μονογραφημένο από τον 
Πρόεδρο. Τηρούνται δε με την φροντίδα και την ευθύνη 
του Γραμματέατου Διοικητικού Συμβουλίου και υπογρά¬ 
φονται από αυτόν και τον Πρόεδρο καθώς και από όλα τα 
μέλη του Δ.Σ. που μετείχαν στην συνεδρίαση, κατά την 
αρχήν της επόμενης συνεδριάσεως αυτού όπου γίνεται η 
επικύρωση ύστερα από ανάγνωσή τους. 

Το Δ.Σ. βρίσκεται σε απαρτία εφ όσον είναι παρόντες το 
ήμισυ του αριθμού των μελών πλέον ενός, συμπεριλαμ¬ 
βανομένου και του Προέδρου. 

4. Εκπροσώπηση 

Το Νομικό Πρόσωπο εκπροσωπείται ενώπιον των πά- 
σης φύσεως και δικαιοδοσίας Δικαστηρίων και Δημοσίων 
και Διοικητικών εν γένει αρχών, καθώς και στις συναλλα¬ 
γές του με φυσικά και νομικά πρόσωπα από τον Πρόεδροι 
του Δ.Σ. τον οποίο όταν απουσιάζει ή κωλύεται τον αντι¬ 
καθιστά ο Αντιπρόεδρος. 

5. Αρμοδιότητες του Προέδρου. 

Ο Πρόεδρος του Δ.Σ. συγκαλεί το Διοικητικό Συμβού¬ 
λιο σε συνεδρίαση και προεδρεύει αυτού, προΐσταται στις 
υπηρεσίεςτου και ασκεί την γενική εποπτεία και τον έλεγ¬ 
χο της λειτουργίας του. 

Εκπροσωπείτο Νομικό Πρόσωπο όπως αναφέρεται στο 
προηγούμενο άρθρο και φροντίζει γιατα συμφέροντα αυ¬ 
τού σύμφωνα με τις διατάξεις των νόμων και του παρό¬ 
ντος οργανισμού και με τις αποφάσεις του Δ.Σ. 

Παραγγέλλει μαζί με το Διοικητικό Συμβούλιο την πλη¬ 
ρωμή των εξόδων του Προϋπολογισμού και κάθε άλλη 
έκτακτη δαπάνη και φροντίζει για την τήρηση ακριβώς 
των διατάξεων που ισχύουν κάθε φορά και αναφέρονται 
στα Δημοτικά Νομικά πρόσωπα και του παρόντος Οργα¬ 
νισμού. 

Εισηγείται στο Δ.Σ. τα θέματα που πρέπει να συζητη¬ 
θούν και να ληφθούν πάνω σε αυτά αποφάσεις και εκτελεί 
αυτές 

Θεωρεί και υπογράφει όλα τα έγγραφα που εξέρχονται 
τα αποδεικτικά στοιχεία των εισπράξεων τα εντάλματα 
των πληρωμών και τις μισθοδοτικές καταστάσεις του 
προσωπικού. 

Υπογράφει επίσης και τα πρακτικά των συνεδριάσεων 
του Δ.Σ. μαζί με τον Γραμματέα. 

6. Κανονισμοί. 

Με απόφαση του Δημοτικού Συμβουλίου που εγκρίνε- 
ται από τον Γ.Γ. Περιφέρειας, συντάσσεται ο κανονισμός 
λειτουργίας του Νομικού προσώπου . 

Μέχρι την σύνταξη του νέου κανονισμού το νομικό πρό¬ 


σωπο συνεχίζει να λειτουργεί σύμφωνα με τον υφιστάμε¬ 
νο κανονισμό λειτουργίας. 

7. Οικονομική διαχείριση. 

Εφαρμόζονται αναλογικά οι διατάξεις που ισχύουν για 
τους Δήμους. Εφόσον το νομικό πρόσωπο επιχορηγείται 
από το κράτος, η επιχορήγηση αυτή εγγράφεται χωριστά 
στα έσοδα του Προϋπολογισμού . Αν αυτή παρέχεται στο 
νομικό πρόσωπο για την εκπλήρωση ειδικού σκοπού εγ- 
γράφεται αντίστοιχη πίστωση για τον σκοπό αυτό ιδιαιτέ¬ 
ρως στα έξοδα του Προϋπολογισμού . 

8. Προϋπολογισμός- Απολογισμός. 

Ο Προϋπολογισμός- Απολογισμός καταρτίζεται από το 
Δ.Σ. και εγκρίνεται με απόφαση του Δημοτικού Συμβουλί¬ 
ου ,η οποία υπόκεινται στον έλεγχο των πράξεων των Δη¬ 
μοτικών Συμβουλίων σύμφωνα με τις εκάστοτε ισχύουσες 
διατάξεις. 

9. Εκτέλεση έργων- Προμήθειες. 

Γίνονται από το νομικό πρόσωπο πάντα σύμφωνα με τις 
ισχύουσες κάθε φορά διατάξεις περί προμηθειών και 
εκτέλεσης έργων των Ο.Τ.Α. 

10. Πόροι και Περιουσία. 

Οι πόροι του Ν.Π. είναι. 

α) Ετήσια επιχορήγηση από διάφορες κρατικές πηγές. 

β) Ετήσια επιχορήγηση του Δήμου . 

γ) Κάθε είδους εισφορές δωρεές, κληρονομιές, συν¬ 
δρομές κ.λ.π. 

δ) Εισπράξεις από το αντίτιμο των υπηρεσιών που πα¬ 
ρέχει το Νομικό Πρόσωπο. 

ε) Η κινητή και ακίνητη περιουσία την οποία χρησιμο¬ 
ποιούσαν οι Κρατικοί Παιδικοί 

Σταθμοί και μεταβιβάστηκε στα Δημοτικά Νομικά Πρό¬ 
σωπα σύμφωνα με το άρθρο 

42παρ.4του Ν.2218/1994 . 

στ) Κάθε άλλη νόμιμη πρόσοδος μη κατονομαζόμενη ει¬ 
δικά πιο πάνω. 

11. Σφραγίδα. 

Το Ν.Π.Δ.Δ. έχει σφραγίδα στρογγυλή που αποτελείται 
από τρεις ομόκεντρους κύκλους. Στον Εσωτερικό κύκλο 
φέρει το έμβλημα της Ελληνικής Δημοκρατίας. Στο με¬ 
σαίο κύκλο την επωνυμία του Νομικού προσώπου και 
στον εξωτερικό κύκλο τις λέξεις (ΕΛΛΗΝΙΚΗ ΔΗΜΟΚΡΑ¬ 
ΤΙΑ) (άρθρο 10Δ.Κ.Κ.) 

12. Γ ενικές Διατάξεις. 

α) Οι αρμοδιότητες του Διοικητικού Συμβουλίου, οι συ¬ 
νεδριάσεις οι αρμοδιότητες του Προέδρου το δικαίωμα 
εγγραφής, οι όροι για την διακοπή της φιλοξενίας, η με¬ 
ταφορά των παιδιών, οι ώρες λειτουργίας, τα τμήματα, η 
Ιατρική παρακολούθηση, η ημερήσια απασχόληση των 
παιδιών, η διατροφή των παιδιών, το προσωπικό και κάθε 
ζήτημα σχετικά με την λειτουργία του Ν.Π.Δ.Δ. ρυθμίζο¬ 
νται ειδικότερα με τον κανονισμό λειτουργίας που θα ψη- 
φισθεί από το Δημοτικό Συμβούλιο. 

β) Το νέο Νομικό πρόσωπο υπεισέρχεται αυτοδικαίως 
και χωρίς καμία άλλη διατύπωση σε άλατα δικαιώματα και 
τις υποχρεώσεις των συγχωνευθέντων Νομικών προσώ¬ 
πων εξομοιούμενο με καθολικό διάδοχο. 

γ) Οι εκκρεμείς δίκες συνεχίζονται από το νέο νομικό 

πρόσωπο χωρίς ειδικότερη διατύπωση για την συνέχιση 
από αυτό. 

δ) Τέλος το Νομικό Πρόσωπο και οι Αποφάσεις του Δι¬ 
οικητικού Συμβουλίου υπάγονται στην εποπτεία του Δή¬ 
μου Αστακού σύμφωνα με το άρθρο 198 Π.Δ 410/1995 
(Δ.Κ.Κ.) 

13. Διάλυση. 

Το Ν.Π.Δ.Δ. καταργείται σύμφωνα με τις διατάξεις του 
άρθρου 201 Π.Δ. 410/1995 (Δ.Κ.Κ.) που ισχύουνγιαταΔη- 
μοτικά Νομικά Πρόσωπα. 

14. Κάλυψη Δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού (σύμφω¬ 
να με τις διατάξεις του άρθρου 26 παρ. 6 του Π.Δ 
410/1995 όπως αυτό τροποποιήθηκε με το άρθρο 12 του 
νέου Νόμου 2880/2001), το ύψος της οποίας δεν μπορεί 
να προβλεφθεί. 

15. Τελική Διάταξη. 

Για κάθε άλλη λεπτομέρεια που δεν προβλέπεται στην 
παρούσα εφαρμόζονται οι αντίστοιχες διατάξεις του 
Ν.2880/2001 και του άρθρου 203 του Π.Δ. 410/1995 και 
ρυθμίζεται με Απόφαση του Δημοτικού Συμβουλίου, 
ύστερα από αιτιολογημένη πρόταση του Διοικητικού Συμ¬ 
βουλίου του Νομικού Προσώπου και στηριζόμενη στον 
Νόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 10 Απριλίου 2002 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ.6106 (3) 

Κατάργηση Νομικού Προσώπου στο Ν. Αιτωλ/νίας με την 
επωνυμία Παπαχαραλάμπειος Φιλαρμονική Δήμου 
Ναυπάκτου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. - Την αριθ.5686/30.3.1984 απόφαση Νομάρχη Αι- 
τωλ/νίας η οποία δημοσιεύθηκε στο ΦΕΚ 242/17.4.1984 
(Τεύχος Β), και αφορούσε την σύσταση στον Δήμο 
Ναυπάκτου, ίδιου Νομικού Προσώπου με την επωνυμία 
«Παπαχαραλάμπειος Φιλαρμονική Δήμου Ναυπά¬ 
κτου». 

2. - Την αριθ. 35/2002 απόφαση του Δημοτικού Συμβου¬ 
λίου Ναυπάκτου, με την οποία ζητείται η κατάργηση της 
αριθ.370/1983 πρότερος απόφασης Δημοτικού Συμβου¬ 
λίου σχετικά με την σύσταση του προαναφερόμενου Νο¬ 
μικού Προσώπου, για τον λόγο ότι το αυτό Νομικό Πρό¬ 
σωπο το οποίο συστήθηκε το έτος 1955 δεν έχει νομίμως 
καταργηθεί και συνεπώς προτείνεται η ενεργοποίηση αυ¬ 
τού, ύστερα από το αριθ. 1059167/2959/Β0011/4.8.2000 
έγγραφο του Υπουργείου Οικονομικών. 

3. - Τις διατάξεις του αρθ. 203 παρ. 7 του Δ.Κ.Κ. (Π.Δ. 
410/95). 


4.- Την αριθ. 241/18.8.1998 (ΦΕΚ 939/1.9.1998) απόφα¬ 
ση του Γενικού Γραμματέα Περιφέρειας Δυτικής Ελλά¬ 
δας, αποφασίζουμε: 

1. - Καταργούμε το Νομικό Πρόσωπο με την επωνυμία « 
Παπαχαραλάμπειος Φιλαρμονική Δήμου Ναυπάκτου» 
που συστήθηκε με την αριθ. 5686/30.3.1984 ΦΕΚ 
242/17.4.1984 Τεύχος Β’, απόφαση Νομάρχη ΑιτωλΥνίας 
στον Δήμο Ναυπάκτου ως ίδιο Νομικό Πρόσωπο με την 
επωνυμία «Παπαχαραλάμπειος Φιλαρμονική Δήμου Ναυ¬ 
πάκτου», για τους ανωτέρω αναφερόμενους λόγους. 

Ακροτελευταίο άρθρο (κάλυψη δαπάνης) 

2. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού, 
ούτε σε βάρος του Προϋπολογισμού του Δήμου και του 
Νομικού Προσώπου. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Μεσολόγγι, 16 Απριλίου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 6108 (4) 

Τροποποίηση της συστατικής πράξης της Δημοτικής Πα- 
παχαραλαμπείου Φιλαρμονικής Δήμου Ναυπάκτου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη 

Ι.-Την αριθ. 33/1955 απόφαση του Δημοτικού Συμβου¬ 
λίου Ναυπάκτου, η οποία δημοσιεύθηκε στο ΦΕΚ 222/ 
20.8.55 (Τεύχος Α’ και αναφέρεται στην σύσταση Νομικού 
Προσώπου Δημοσίου Δικαίου στον Δήμο Ναυπάκτου, με 
την επωνυμία «Δημοτική Παπαχαραλάμπειος Φιλαρμονι¬ 
κή Ναυπάκτου». 

2. - Την ανάγκη εξασφάλισης πόρων του ανωτέρω Νομι¬ 
κού Προσώπου από το Ίδρυμα Δημητρίου και Βασιλικής 
Παπαχαραλάμπους, για την συντήρηση και διατήρηση 
αυτού. 

3. - Το αριθ. 19/23.5.2000 έγγραφο του Ιδρύματος Δη¬ 
μητρίου και Βασιλικής Παπαχαραλάμπους προς το 
Υπουργείο Οικονομικών. 

4. - Το αριθ. 1059167/2959/Β0011/4.8.2000 έγγραφο 
του Υπουργείου Οικονομικών. 

5. - Την ανάγκη προσαρμογής του ανωτέρω Νομικού 
Προσώπου στις διατάξεις του αρθ. 203 του Δ.Κ.Κ. (Π.Δ. 
410/95). 

6. - Την αριθ. 37/2002 απόφαση του Δημοτικού Συμβου¬ 
λίου, με την οποία τροποποιείται η αριθ. 33/1955/ΦΕΚ 
222/20.8.1955 Τεύχος Α’ απόφαση του 

7. - Την αριθ. 241/18.8.1998 /ΦΕΚ 939/1.9.98 απόφαση 
του Γενικού Γραμματέα Περιφέρειας Δυτικής Ελλάδας, 
αποφασίζουμε: 

1.- Εγκρίνεται η αριθ. 35/2002 απόφαση του Δημοτικού 
Συμβουλίου Ναυπάκτου που αφορά την τροποποίηση και 
προσαρμογή της αριθ. 33/1955 απόφασηςτου Δημοτικού 

Συμβουλίου Ναυπάκτου, που δημοσιεύθηκε στο ΦΕΚ 
222/20.8.1955 Τεύχος Α’ και αφορούσε την σύσταση Νο¬ 
μικού Προσώπου Δημοσίου Δικαίου με την επωνυμία 
«Δημοτική Παπαχαραλάμπειος Φιλαρμονική» Δήμου 
Ναυπάκτου και στο εξής θα έχει ως εξής: 

2. - Συστήνει στον Δήμο Ναυπάκτου Νομικό Πρόσωπο 
Δημοσίου Δικαίου με την επωνυμία «Δημοτική Παπαχα- 
ραλάμπειος Φιλαρμονική Ναυπάκτου». 

3. -Σκοπός του Ν.Π.Δ.Δ. αυτού προσώπου είναι: 

Η καλλιέργεια και η προαγωγή της μουσικής, η διάδοση 
της, η δημιουργία καλλιτεχνικής κίνησης στον Δήμο με τη 
διδασκαλία των πνευστών και λοιπών οργάνων και η ορ¬ 
γάνωση Φιλαρμονικής ορχήστρας εγχόρδων και χορω¬ 
δίας, διδασκαλίας δημοτικών χορών, η παροχή ψυχαγω¬ 
γίας στους κατοίκους του Δήμου και η συμβολή της στην 
λαμπρότερη διοργάνωση των εθνικών, τοπικών κ.λ.π. 
γιορτών. 

4. - Πόροι αυτού είναι: 

α.- Ετήσια επιχορήγηση του Δήμου Ναυπάκτου, που κα¬ 
θορίζεται με απόφαση του Δημοτικού Συμβουλίου. 

β.- Ετήσια επιχορήγηση από το Ίδρυμα «Δημητρίου και 
Βασιλικής Παπαχαραλάμπους», σύμφωνα με την θέληση 
του διαθέτη-ευεργέτη Δημητρίου Παπαχαραλάμπους. 
γ.- Επιδοτήσεις από το Δημόσιο, 
δ.- Κάθε είδους εισφορές, Δωρεές, κληρονομιές, κλη¬ 
ροδοσίες, συνδρομές καιλοιπές παροχές από φίλουςτης 
μουσικής κ.λ.π. 

ε.- Εισπράξεις από το αντίτιμο των υπηρεσιών που πα¬ 
ρέχει το Νομικό Πρόσωπο. 

5. - Το Ν.Π.Δ.Δ. διοικείται από πενταμελές Διοικητικό 
Συμβούλιο που αποτελείται από: 

α.- Τον Δήμαρχο η άλλο μέλος αιρετό η μη που ορίζεται 
από το Δήμαρχο, ως Πρόεδρο. 

β.- Δύο (2) Δημοτικούς Συμβούλους η Δημότες η Κατοί¬ 
κους του Δήμου που έχουν σχετική με το αντικείμενο του 
Νομικού Προσώπου επαγγελματική και Κοινωνική δράση 
η ειδικές γνώσεις μαζί με τους αναπληρωτές τους που 
ορίζονται από το Δημοτικό Συμβούλιο 
γ.- Δύο (2) εκπροσώπων μαζί με τους αναπληρωτές 
τους που υποδεικνύονται από το Ίδρυμα Δημητρίου και 
Βασιλικής Παπαχαραλάμπους και ορίζονται από το Δη¬ 
μοτικό Συμβούλιο 

Τον Πρόεδρο, όταν απουσιάζει η κωλύεται, τον αναπλη¬ 
ρώνει ο Αντιπρόεδρος, ο οποίος εκλέγεται από το 
Διοικητικό Συμβούλιο, μεταξύ των μελών του, κατά την 
πρώτη συνεδρίαση του. 

Η θητεία του Διοικητικού Συμβουλίου ακολουθεί την Δη¬ 
μοτική Περίοδο. 

6. - Το Νομικό Πρόσωπο εκπροσωπείται ενώπιον πόσης 
φύσεως και δικαιοδοσίας Δικαστηρίων και δημοσίων και 
διοικητικών εν γένει αρχών, καθώς και στις συναλλαγές 
του με φυσικά και Νομικά Πρόσωπα από τον Πρόεδρο του 
Διοικητικού Συμβουλίου τον οποίο όταν απουσιάζει η κω¬ 
λύεται τον αντικαθιστά ο Αντιπρόεδρος. 

7. - Το Νομικό αυτό Πρόσωπο αναλαμβάνει όλα τα δι¬ 
καιώματα καιτις υποχρεώσειςτου Νομικού Προσώπου με 
την επωνυμία « Παπαχαραλάμπειος Φιλαρμονική Δήμου 


Ναυπάκτου «το οποίο καταργήθηκε με την αριθ. 35/2002 
απόφαση του Δημοτικού Συμβουλίου. 

8. - Για κάθε άλλη λεπτομέρεια που δεν προβλέπεται 
στην παρούσα εφαρμόζονται οι αποφάσεις του άρθρου 
203 κ.λ.π. του Π.Δ. 410/95 και ρυθμίζεται με απόφαση του 
Διοικητικού Συμβουλίου του Νομικού Προσώπου. 

9. - Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού, 
παρά μόνο σε βάρος του Προϋπολογισμού του Νομικού 
Προσώπου, το ύψος της οποίας δεν μπορεί σήμερα να 
υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 16 Απριλίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 6834 (5) 

Συγχώνευση Νομικών Προσώπων Δήμου Ανακτορίου, Ν. 
Αιτωλ/νίας σε ένα ΝΟΜΙΚΟ ΠΡΟΣΩΠΟ με την επωνυ¬ 
μία «ΠΝΕΥΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ 
ΑΝΑΚΤΟΡΙΟΥ Ν. ΑΙΤΩΛ/ΝΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1 .-Τις διατάξεις του αρθ. 203 παρ 6 του Δ.Κ.Κ. (Π.Δ. 
410/95). 

2. -Το αριθ.48431/5.1.2001 έγγραφο του ΥΠ.ΕΣ.Δ.Δ.Α. 
«Συγχώνευση Δημοτικών η Κοινοτικών Νομικών Προσώ¬ 
πων Δ.Δ. με ομοειδείς σκοπούς και με παρεμφερείς σκο¬ 
πούς». 

3. - Την 15598/27.5.95/ΦΕΚ 648/24.7.1995 Τεύχος Β’ 
απόφαση του Περιφερειακού Δ/ντή, με την οποία συστή- 
θηκε ίδιο Νομικό Πρόσωπο Δ.Δ. στον Δήμο Ανακτορίου, 
με την επωνυμία « Πνευματικό - Πολιτιστικό Κέντρο Δή¬ 
μου Ανακτορίου». 

4. - Την 14115/11.7.1984/ΦΕΚ./11.7.1984 απόφαση Νο¬ 
μάρχη Αιτωλ/νίας, με την οποία συστήθηκε ίδιο Ν,Π.Δ.Δ. 
στον Δήμο Ανακτορίου, με την επωνυμία «Φιλαρμονική 
Βόνιτσας» 

5. - Το Β.Δ/γμα 739/1968/ΦΕΚ 254/5.11.1968 Τεύχος Α’ 
με το οποίο συστήθηκε ίδιο Νομικό Πρόσωπο στην Κοινό¬ 
τητα Βόνιτσας, με την επωνυμία «Κοινοτική Βιβλιοθήκη 
Βόνιτσας» 

6. - Την 43/2002 απόφαση του Δημοτικού Συμβουλίου 
Ανακτορίου η οποία λήφθηκε νομότυπα και με την οποία 
αποφασίσθηκε η συγχώνευση των ανωτέρω Δημοτικών 
Νομικών Προσώπων σε ενιαίο, με την επωνυμία «Πνευμα¬ 
τικό - Πολιτιστικό Κέντρο Δήμου Ανακτορίου Ν. 
Αιτωλ/νίας» 

7. - Την 241 /18.8.98 (ΦΕΚ 939/1.9.98) απόφαση του Γενι¬ 
κού Γ ραμματέα Περιφέρειας Δυτικής Ελλάδας, αποφασί¬ 
ζουμε: 

1.- Εγκρίνουμε την αριθ. 43/2002 απόφαση του Δημοτι- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


7389 


κού Συμβουλίου Ανακτορίου που αφορά την συγχώνευση 
των Νομικών Προσώπων: 

Α,- ΠΝΕΥΜΑΤΙΚΟ-ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΑΝΑ- 
ΚΤΟΡΙΟΥ Ν. ΑΙΤΩΛ/ΝΙΑΣ 
Β.- ΦΙΛΑΡΜΟΝΙΚΗ ΒΟΝΙΤΣΑΣ 
Γ.-ΔΗΜΟΤΙΚΗ ΒΙΒΛΙΟΘΗΚΗ 

σε ένα ΝΟΜΙΚΟ ΠΡΟΣΩΠΟ με την επωνυμία «ΠΝΕΥ¬ 
ΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΑΝΑΚΤΟΡΙΟΥ 
Ν. ΑΙΤΩΛ/ΝΙΑΣ». 

(Π.Κ.Β), με έδρα τη Βόνιτσα σύμφωνα με τις διατάξεις 
του άρθρου 203του Δ.Κ.Κ. (Π.Δ.410/95) σε συνδυασμό με 
τις διατάξεις του άρθρου 12-14 του Ν. 2880/2001. 

2. - Το ως άνω Ν.Π. διέπεται από τις διατάξεις των Ν. 
2880/2001, του άρθρου 203 του Π.Δ. 410/95 και εκείνων 
που παραπέμπει ο Δημοτικός και Κοινοτικός Κώδικας. 

3. - ΣΚΟΠΟΙ ΤΟΥ ΝΟΜΙΚΟΥ ΠΡΟΣΩΠΟΥ είναι: 

Να έχει την ευθύνη 

Α) Της Φιλαρμονικής και της ομάδας Μουσικής 
Β) Της Χορευτικής ομάδας 
Γ) Της θεατρικής ομάδας 
Δ) Του Δημοτικού Ραδιοφώνου. 

Σε περίπτωση που το νέο Νομικό Πρόσωπο δραστηριο¬ 
ποιηθεί στον τομέα του Δημοτικού Ραδιοφώνου για πα¬ 
ροχή Ραδιοφωνικών Υπηρεσιών, η λειτουργία του πρέπει 
να είναι σύμφωνη με το σύνολο της ισχύουσας Ραδιοτη¬ 
λεοπτικής Νομοθεσίας. 

Ε) Της Δημοτικής Βιβλιοθήκης. 

Στ) Της Κινηματογραφικής Λέσχης. 

Ζ) Να έχει την ευθύνη γενικά όλων των πολιτιστικών εκ¬ 
δηλώσεων του Δήμου. 

Η) Η εξεύρεση και προμήθεια βιβλίων επιστημονικού, 
θρησκευτικού και επαγγελματικού περιεχομένου και η 
διάθεση τούτων προς μελέτη στους κατοίκους για την 
ανύψωση του πνευματικού και επαγγελματικού τους επι¬ 
πέδου. 

Γενικότερα ο σκοπός του Νομικού Προσώπου είναι η 
διάσωση, παραγωγή και η προώθηση του πολιτισμού και 
των τεχνών σε όλους τους τομείς, καθώς και η διάσωση 
και διάδοση της πολιτιστικής κληρονομιάς της Βόνιτσας 
και της ευρύτερης περιοχής του Δήμου μας, η ανάπτυξη 
κάθε μορφής Πνευματικής και Πολιτιστικής δραστηριό¬ 
τητας αλλά και η προώθηση της επαφής του λαού της με 
την παράδοση και τα σύγχρονα ρεύματα. 

4. - ΠΟΡΟΙ ΤΟΥ ΝΟΜΙΚΟΥ ΠΡΟΣΩΠΟΥ είναι: 
α) Η ετήσια επιχορήγηση του Κράτους. 

β) Η ετήσια επιχορήγηση του Δήμου, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίπμο εκδηλώσεωνη υπηρεσιών 
που παρέχονται από το Νομικό Πρόσωπο Π.Κ.Β. 

5. -ΠΕΡΙΟΥΣΙΑ 

Αρχική περιουσία του Νομικού Προσώπου αποτελεί η 
επιχορήγηση από τον Δήμο. 

6. - Το Νομικό Πρόσωπο διοικείται από πενταμελές(5) 
Διοικητικό Συμβούλιο,που τα μέλη που ορίζονται μαζί με 
τους αναπληρωτές του από το Δημοτικό Συμβούλιο. 

Πρόεδρος είναι ο Δήμαρχος η άλλο μέλος που ορίζεται 
από τον Δήμαρχο. 


Μέλη του Διοικητικού Συμβουλίου είναι, ένας (1) Δημο¬ 
τικός Σύμβουλος και Τρεις (3) Δημότες η κάτοικοι του Δή¬ 
μου που έχουν ανάλογη επαγγελματική η κοινωνική δρά¬ 
ση η ειδικές γνώσεις ανάλογα με τους σκοπούς που επι¬ 
διώκει το Ν. Π. 

Ο Αντιπρόεδρος του Δ.Σ. του Ν.Π. ορίζεται από τα μέλη 
του Δ.Σ. και ασκεί τα καθήκοντα του Προέδρου όταν αυ¬ 
τός κωλύεται η απουσιάζει. Η Αντικατάσταση μελών του 
Δ.Σ. γίνεται με απόφαση του Δημοτικού Συμβουλίου 

Η θητεία των μελών του Διοικητικού Συμβουλίου είναι 
τετραετής και ακολουθεί τη Δημοτική περίοδο. 

Παρατείνεται δε μέχρι της εγκατάστασης του νέου Δι¬ 
οικητικού Συμβουλίου το οποίο ορίζεται μέσα στον πρώ¬ 
το μήνα από την εγκατάσταση του νέου Δημοτικού Συμ¬ 
βουλίου. 

Για τη ρύθμιση των θεμάτων Διοίκησης- Δ/νσης- Λει¬ 
τουργίας και Οργανισμού Εσωτερικής Υπηρεσίας του 
Ν.Π., εκδίδονται Κανονισμοί, σύμφωνα με τις εκάστοτε 
ισχύουσες διατάξεις. 

Α) Κανονισμός Διοίκησης και Δ/νσης που ψηφίζεται από 
το Δημοτικό Συμβούλιο. 

Β) Κανονισμός Λειτουργίας, καθώς Οργανισμός Εσω¬ 
τερικής Υπηρεσίας του Ν.Π. που εκδίδεται από αυτό και 
απαιτείται σύμφωνη γνώμη του Δημοτικού Συμβουλίου. 

ΚΑΛΥΨΗ ΔΑΠΑΝΗΣ 

7. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού, 
παρά μόνο σε βάρος του Προϋπολογισμού του Νέου Νο¬ 
μικού Προσώπου, το ύψος της οποίας δεν μπορεί σήμερα 
να υπολογισθεί. 

8. - Η παρούσα απόφαση να κοινοποιηθεί: 

α) στο Εθνικό Τυπογραφείο για δημοσίευση στην Ε.τ.Κ. 
και 

β) στον Δήμο Ανακτορίου ΤΚ 300 02 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 16 Απριλίου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 5693 (6) 

Αναπροσαρμογή της εφάπαξ αποζημίωσης των Φορτ/ 
τωντου ΚΑΦ Λιμένος Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδ/ση και άλλες διατάξεις, και αυτές του ΠΑ 
360/97 (ΦΕΚ 240/28.11.97 Α'). 

2. Τις διατάξεις του άρθρου 11 του Ν. 5167/32 «περί 
ρύθμισης των εις των Λιμένα Φορτ/των εργασιών «όπως 
τροποποιήθηκε αργότερα από τις διατάξεις του άρθρου 
4 του Ν.Δ. 1254/49 «περίτροποποιήσεως και συμπληρώ- 

σεως και διαφόρων διατάξεων των περί φορτ/σεων νό¬ 
μων». 

3. Τις διατάξεις της παρ. 6 του άρθρου 2 του Β.Δ. 711 /70 
«περί του τρόπου καθορισμού των διατηρούμενων υπέρ 
του Υπουργού και Περιφ/κών αρχών διανομαρχιακού επι¬ 
πέδου του Υπουργείου Εργασίας αρμοδιοτήτων. 

4. Το αριθ. 41/12.12.2001 πρακτικό της ΔΕ του ΚΑΦ Λι- 
μένος Ηρακλείου. 

5. Το αριθ. Φ3α/10276/26.2.2002 έγγραφο του Υπ.Ερ¬ 
γασίας και Κοινωνικών Ασφαλίσεων. 

6. Το αριθ. 294/31.12.01 έγγραφο του ΚΑΦ Λιμένος 
Ηρακλείου. 

7. Την οικονομική δυνατότητα του ΚΑΦ Λιμένος Ηρα¬ 
κλείου, αποφασίζουμε: 

Την τροποποίηση της παραγράφου 2 του άρθρου 18 
του ισχύοντος κανονισμού του ΚΑΦ Λιμένος Ηρακλείου 
ως κάτωθι: 

Για τα δέκα (10) πρώτα έτη συμμετοχής στο ΚΑΦ 

6.557.50 ευρώ. 

Το ποσό αυτό θεωρούμενο βασικό προσαυξάνεται κατά 
808,00 ευρώ και κάθε έτος πέραν της δεκαετίας και μέχρι 
συμπληρώσεως 20/έτους συμμετοχής. 

Για κάθε έτος πέραν της εικοσαετίας αυξάνεται κατά 

925.50 ευρώ μέχρι συμπληρώσεως τριακονταετούς συμ¬ 
μετοχής. 

Γ ια κάθε έτος συμμετοχής πέραν των τριάντα (30) ετών 
αυξάνεται κατά 675,80 ευρώ μη δυναμένου να υπερβείτο 
ποσό των 26.441,2 ευρώ. Κλάσματα έτους περισσότερο 
των έξι (6) μηνών θεωρείται πλήρες έτος και υπολογίζεται 
μόνο για την προσαύξηση του φασικού ποσού λόγω ετών 
συμμετοχής όχι μόνο για τη θεμελίωση του δικαιώματος 
λήψεως παροχής. 

Από τις διατάξεις αυτής της απόφασης δενπροκαλείται 
δαπάνη σε βάρος του κρατικού προϋπολογισμού. 

Η ισχύς της παρούσης αρχίζει από την δημοσίευση της 
στην Εφημερίδα της Κυβέρνησης. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Ηράκλειο, 10 Απριλίου 2002 

Ο Γ ενικός Γ ραμματέας Περιφέρειας 

ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 4618 (7) 

Συγχώνευση ΝΠΔΔ (Δημοτικών Παιδικών Σταθμών ΔΔ 
Βραχατίου και ΔΔ Ζευγολατίου) σε ένα ΝΠΔΔ με την 
επωνυμία «ΟΡΓΑΝΙΣΜΟΣ ΠΑΙΔΙΚΩΝ ΣΤΑΘΜΩΝ ΔΗ¬ 
ΜΟΥ ΒΟΧΑΣ Ν. ΚΟΡΙΝΘΙΑΣ» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 26 του ΠΔ 410/95 όπως 
τροποποιήθηκαν με εκείνες των άρθρων 9 του Ν.2503/97 
και 12του Ν.2880/01 και του άρθρου 203 του παραπάνω 

ΠΔ. 


2. Τις διατάξεις του άρθρου 7 του Ν.2503/97. 

3. Την 22 εγκ. με αρ. πρωτ. 48431/5.12.2001 του 
ΥΠΕΣΔΔΑ με θέμα «Συγχώνευση δημοτικών ή κοινοτικών 
νομικών προσώπων δημοσίου δικαίου: α) με ομοειδείς 
σκοπούς και β) με παρεμφερείς σκοπούς». 

4. Τις 19816/99 και 19815/99 προηγούμενες αποφάσεις 
μας περί σύστασης Ν.Π.Δ.Δ. με την επωνυμία «ΔΗΜΟΤΙ¬ 
ΚΟΣ ΠΑΙΔΙΚΟΣ ΣΤΑΘΜΟΣ Δ.Δ. ΒΡΑΧΑΤΙΟΥ ΔΗΜΟΥ ΒΟ¬ 
ΧΑΣ Ν. ΚΟΡΙΝΘΙΑΣ» και ΔΗΜΟΤΙΚΟΣ ΠΑΙΔΙΚΟΣ ΣΤΑΘ¬ 
ΜΟΣ ΔΔ ΖΕΥΓΟΛΑΤΙΟΥ ΔΗΜΟΥ ΒΟΧΑΣ Ν. ΚΟΡΙΝΘΙΑΣ» 
αντίστοιχα. 

5. Την 41/02 νόμιμα ληφθείσα απόφαση του Δημοτικού 
Συμβουλίου Βόχας περί συγχώνευσης των παραπάνω 
ΝΠΔΔ με ομοειδείς σκοπούς σε ένα ΝΠΔΔ με την επωνυ¬ 
μία «ΟΡΓΑΝΙΣΜΟΣ ΠΑΙΔΙΚΩΝ ΣΤΑΘΜΩΝ ΔΗΜΟΥ ΒΟ¬ 
ΧΑΣ Ν.ΚΟΡΙΝΘΙΑΣ». 

6. Τις διατάξεις του άρθρου 27 του Ν.2081/92 με τις 
οποίες προτάθηκε νέο άρθρο στο Ν. 1558/85 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικ/κές πράξεις, αποφασίζουμε: 

Τη συγχώνευση των δύο ομοειδών ως προς το σκοπό 
Ν.Π.Δ.Δ. του Δήμου Βόχας Ν. Κορινθίας: 

α) «Δημοτικός Παιδικός Σταθμός Δ.Δ. Βραχατίου Δή¬ 
μου Βόχας Ν.Κορινθίας» και β) «Δημοτικός Παιδικός 
Σταθμός Δ.Δ. Ζευγολατίου Δήμου Βόχας Ν.Κορινθίας 
που είχαν συσταθεί με τις αριθμ. 19816/99 και 19815/99 
αποφάσεις μας αντίστοιχα (ΦΕΚ 157/τ.Β'/16.2.2000, σε 
ένα ΝΠΔΔ με την επωνυμία: «ΟΡΓΑΝΙΣΜΟΣ ΠΑΙΔΙΚΩΝ 
ΣΤΑΘΜΩΝ ΔΗΜΟΥ ΒΟΧΑΣ ΝΟΜΟΥ ΚΟΡΙΝΘΙΑΣ». 

Σκοπός του Νομικού Προσώπου είναι η παραμονή, η 
καθημερινή φύλαξη, η φροντίδα, η ημερήσια διατροφή, η 
διαπαιδαγώγηση και ψυχαγωγία των νηπίων των εργαζο¬ 
μένων γονέων καθώς και η πολύπλευρη νοητική, συναι¬ 
σθηματική, κοινωνική και ψυχοσωματική ανάπτυξη των 
παιδιών και η φυσική μετάβαση τους από την οικογενεια¬ 
κή ζωή στο σχολικό περιβάλλον. 

Στο συνιστώμενο Νομικό Πρόσωπο περιέρχεται όλη η 
κινητή και ακίνητη περιουσία που χρησιμοποιεί ο Δημ. 
Παιδ. Σταθμός Δ.Δ. Βραχατίου και ο Δημ. Παιδ. Σταθμός 
Ζευγολατίου. 

Πόροι του Νομικού Προσώπου θα είναι η ετήσια επιχο¬ 
ρήγηση από το Υπουργείο Εσωτερικών Δ.Δ. καιΑποκ/σης 
που θα καλύπτει τις ανάγκες λειτουργίας, τη συντήρηση 
των εγκαταστάσεων, την αγορά εξοπλισμού, καθώς και 
κάθε παροχή του Δημοσίου ή άλλη νόμιμη πρόσοδος. 

Το Νομικό Πρόσωπο εκπροσωπείται ενώπιον των δικα¬ 
στηρίων και κάθε άλλης αρχής από τον Πρόεδρο και σε 
περίπτωση κωλύματος από τον Αντιπρόεδρο. 

Με την παρούσα απόφαση δεν προκαλείται επιπλέον 
δαπάνη στον προϋπολογισμό του Δήμου Βόχας Ν. Κοριν¬ 
θίας. 

Η απόφαση αυτή να δημοσιευθεί στην Εφημερίδα της 
Κυβέρνησεως. 

Κόρινθος, 2 Απριλίου 2002 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 




ΦΕΚ558 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7391 


Αριθ. 1345 (8) 

Τροποποίηση Οργανισμού Εσωτερικής Υπηρεσίας του 
Ν.Π.Δ.Δ. «Πνευματικό Κέντρο Δ. Θηβαίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 34 του Ν. 2190/94 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

2. Τις διατάξεις του άρθρου 22 του Ν. 1188/81, όπως 
αντικαταστάθηκε με τις διατάξεις του άρθρου 8 του Ν. 
2307/95, σύμφωνα με τις οποίες καθορίζονται με τον Ορ¬ 
γανισμό Εσωτερικής Υπηρεσίας, η διάρθρωση των Υπη¬ 
ρεσιών σεΔ/νσεις, τμήματα και Γραφεία, οι αρμοδιότητες 
τους και οι θέσεις, κατά κατηγορία και κλάδο προσωπι¬ 
κού. 

3. Την 53560/59/6.8.86 Γεν. Διαταγή του Υπουργείου 
Εσωτερικών που αφορά ψήφιση Οργανισμών Εσωτερι¬ 
κής Υπηρεσίας Δήμων και κοινοτήτων. 

4. Την 44/2001 απόφαση του Δ.Σ. του Ν.Π. Πνευματικό 
Κέντρο Δ. Θηβαίων που αφορά τροποποίηση Ο.Ε.Υ. αυ¬ 
τού, καθώς και την 350/2001 απόφαση του Δημοτικού 
Συμβουλίου Θήβας με την οποία επικυρώνεται η ανωτέρω 
απόφαση του Ν. Π. 

5. Την 125/2001 γνωμοδότηση του Υπηρεσιακού Συμ¬ 
βουλίου του άρθρου 8 του Ν. 2307/95 Ν. Βοιωτίας. 

6. Τις διατάξεις του Ν. 2503/97. 

7. Την 5921/9.9.97 (ΦΕΚ832/Β/97) απόφαση της Περιφέ¬ 
ρειας Στερεός Ελλάδας « Περί μεταβίβασης δικαιώματος 
υπογραφής με εντολή Γενικού Γραμματέα, αποφασίζουμε: 

Εγκρίνουμε την 44/2001 απόφαση του Δ. Σ. του Ν. Π. 
Πνευματικό Κέντρο Δ. Θήβας, με την οποία τροποποιείται 
ο Ο.Ε.Υ. αυτού, που έχει επικυρωθεί με την 350/2001 από¬ 
φαση του Δημοτικού Συμβουλίου Θηβαίων, όπως παρα¬ 
κάτω: 

Άρθρο 2 

Α. Κατηγορία ΔΕ 

Προστίθεται μία (1) θέση ΔΕΙ Διοικητικού 

Β. Κατηγορία ΤΕ 

Προστίθεται μία (1) θέση ΤΕ1 Βιβλιοθηκονόμου 

Γ. Κατηγορία ΥΕ 

α) Προστίθεται μία (1) θέση ΥΕ1 κλητήρα γενικών καθη¬ 
κόντων. 

β) Προστίθενται δύο (2) θέσεις ΥΕ16 Προσωπικού κα¬ 
θαριότητας (καθαρίστριας). 

Δ. Προστίθενται δύο (2) θέσεις εποχιακού προσωπικού 
για την αντιμετώπιση εποχιακών - περιοδικών - πρόσκαι¬ 
ρων αναγκών (διαφόρων ειδικοτήτων). 

Η. Στον Οργανισμό εντάσσεται καιη Μικτή Χορωδίατου 
Π.Κ.Δ.Θ. που λειτουργεί ως τμήμα του εδώ και δέκα τρία 
(13) χρόνια (1988), που απαρτίζεται από χορωδούς χωρίς 
αμοιβές παρουσίας τους. 

Θ. Στον Οργανισμό εντάσσονται τμήματα: α) παιδικής 
Χορωδίας και μαντολινάτας και β) παιδικού μπαλέτου. 

Κατά τα λοιπά ισχύει ο Οργανισμός Εσωτερικής Υπηρε¬ 
σίας όπως έχει δημοσιευθεί στο 977/30.12.94 ΦΕΚ. 


Ακροτελεύτιο άρθρο 

Από τις διατάξεις της απόφασης προκαλείται δαπάνη 
σε βάρος του προϋπολογισμού του Νομικού Προσώπου 
ύψους 10.000.000 δρχ. - γιατοτρέχον οικονομικό έτος. 

Η μελλοντική επιβάρυνση του προϋπολογισμού του Ν. Π. 
από την απόφαση αυτή δεν είναι δυνατό να υπολογισθεί. 

Η παρούσα να δημοσιευθεί στην Εφημερίδατης Κυβερ- 
νήσεως. 

Λιβαδειά, 22 Φεβρουάριος 2002 

Με εντολή Γ ενικού Γ ραμματέα 

Η Διευθύντρια 
Ε. ΘΕΟΔΩΡΑΚΗ 

-♦- 

Αριθ. Α10998 (9) 

Συμπλήρωση και τροποποίηση της Α 8174/15.3.2000 πρά¬ 
ξης του Πρύτανη του Αριστοτελείου Πανεπιστημίου 
Θεσσαλονίκης. 

Ο ΠΡΥΤΑΝΗΣ 

ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1) τις διατάξεις του άρθρου 16του Ν. 641/77 (ΦΕΚτ. Α' 
200), των άρθρων 1 παρ.3και3παρ. 1 εδαφ. στ III καιπαρ. 
2 του Ν. 2083/92 (ΦΕΚτ. Α' 159) και του άρθρου 9 του Ν. 
2690/99 (ΦΕΚτ. Α'45), 

2) τιςδιατάξειςτου ΠΑ47/96 (ΦΕΚτ. Α'33) «Οργανισμός 
Διοικητικών Υπηρεσιών Αριστοτελείου Πανεπιστημίου 
Θεσσαλονίκης», 

3) την ανάγκη αποκέντρωσης για την ταχύτερη διεκπε¬ 
ραίωση των διοικητικών υποθέσεω του Ιδρύματος, 

4) το γεγονός ότι από τις διατάξεις της πράξης αυτής 
δεν προκαλείται δαπάνη σε βάρος Κρατικού Προϋπολο¬ 
γισμού, ούτε του Προϋπολογισμού του Πανεπιστημίου 
Θεσσαλονίκης (Απόφαση Πρυτανικού Συμβουλίου συνε¬ 
δρίαση αριθμ. 879/6.3.2000), αποφασίζουμε: 

Συμπληρώνουμε και τροποποιούμε την Πρυτανική πρά¬ 
ξη Α 8174/15.3.2000 (ΦΕΚτ. Β' 478/6.4.2000), όπως συ¬ 
μπληρώθηκε με την επίσης όμοια της αριθμ. Α 1373/ 
2.11.2000 (ΦΕΚ τ. Β' 1428/27.11.2000), που αφορά τη με¬ 
ταβίβαση αρμοδιοτήτων και δικαιώματος υπογραφής 
στους Προϊστάμενους: 

α) Γ ενικής Δ/νσης, β) Δ/νσεων, γ) Τ μημάτωντης Γ ενικής 
Δ/νσης Διοικητικών Υπηρεσιών, της Γραμματείας της Συ¬ 
γκλήτου καιτου Πρυτανικού Συμβουλίου και στους Γραμ¬ 
ματείς των Τμημάτων του Αριστοτελείου Πανεπιστημίου 
Θεσσαλονίκης, ως εξής: 

I. Προστίθενται: 

Στηνπαρ. Α: 

Στο εδάφιο 3: Πρυτανικές πράξεις χορηγήσεων επιδο¬ 
μάτων μεταπτυχιακών σπουδών, αδειών άσκησης ιδιωτι¬ 
κού έργου με αμοιβή. 

Στο ε&άφιο 4: προκηρύξεις και διαβιβαστικά δημοσίευ¬ 
σης προκηρύξεων στον ημερήσιο τύπο. 

Στην παρ. ΒΙγ εδάφιο με αύξοντα αριθμό 5 ως εξής: 
Διαβιβαστικά έγγραφα προς τις Υγειονομικές Επιτροπές 
(που μεταφέρονται από το εδάφιο 6 της παρ. Β). 

- Στηνπαρ. Γ εδάφιο με αύξοντα αριθμό 10 ως εξής: Χο¬ 
ρήγηση βεβαιώσεων (απόφαση Πρυτανικού Συμβουλίου 
στη συνεδρίαση του αριθμ. 991/12.2.2002). 

Στηνπαρ.ΔΙ β: 

Στο εδάφιο 1: και ενδιαφερομένους. 

Στο εδάφιο 2: και απασχόλησης φοιτητών. 

Παράγραφος Ε4) Στους Προϊσταμένους των Τμημάτων 
των Γενικών Διευθύνσεων, των Γραμματειών Σχολών, 
Τμημάτων, Συγκλήτου, Πρυτανικού Συμβουλίου, Νομικής 
Επιτροπής, Σχολείου Νέας Ελληνικής Γλώσσας και Κέ¬ 
ντρου Βυζαντινών Ερευνών: 

Άδειες απουσίας Ηλεκτρονικού Υπολογιστή για τα μέ¬ 
λη του προσωπικού που υπάγονται στην αρμοδιότητα 
τους. 

Παράγραφος Ε5) Στον Προϊστάμενο της Γραμματείας 
του Σχολείου Νέας Ελληνικής Γλώσσας: Αλληλογραφία 
με τους ενδιαφερομένους για την εκμάθηση της Νέας Ελ¬ 
ληνικής Γλώσσας. 


II. Μεταφέρονται: 

- Το εδάφιο 2 της παρ. Ά στην παρ. Β με αύξοντα αριθ¬ 
μό εδαφίου 5, στη θέση του εδαφίου 5 της παρ. Β που με- 
ταφέρεται στηνπαρ. ΒΙγ με αύξοντα αριθμό εδαφίου 4. 

-Το εδάφιο 6της παρ. Α' στηνπαρ. Δ με αύξοντα αριθ¬ 
μό εδαφίου 14. 

- Το εδάφιο 8της παρ. Α' στηνπαρ. Γ με αύξοντα αριθ¬ 
μό εδαφίου 9. 

-Το εδάφιο 5 της παρ. Βστηνπαρ. ΒΙγ με αύξοντα αριθ¬ 
μό εδαφίου 4. 

Η παρούσα αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Απριλίου 2002 
Ο Πρύτανης 

ΜΙΧ. Α. ΠΑΠΑΔΟΠΟΥΛΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςτ 

θ-ΙΤΙ3ίΙ: \Λ/θΐ3ΙΤΙ33ΐθΓ @ θί.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιτ>. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - τόπι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΙΌ 

θυΐΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓπθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































